Document ID: 31977R1881

ΚΑΝΟΝΙΣΜΟΣ (ΕΟΚ) αριθ. 1881/77 ΤΗΣ ΕΠΙΤΡΟΠΗΣ της 17ης Αυγούστου 1977 περί της προσαρμογής των εισφορών κατά την εισαγωγή και των επιστροφών κατά την εξαγωγή που έχουν προκαθορισθεί για την αναποφλοίωτη και την ημιλευκανθείσα όρυζα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1418/76 του Συμβουλίου της 21ης Ιουνίου 1976 περί κοινής οργανώσεως αγοράς της ορύζης(1), όπως τροποποιήθηκε από τον κανονισμό (ΕΟΚ) αριθ. 1158/77(2), και ιδίως το άρθρο 13 παράγραφος 5 και το άρθρο 17 παράγραφος 6,
τον κανονισμό (ΕΟΚ) αριθ. 1428/76 του Συμβουλίου της 21ης Ιουνίου 1976 περί των κανόνων προκαθορισμού των εισφορών που εφαρμόζονται στην όρυζα και στα θραύσματα(3), και ιδίως το άρθρο 10 παράγραφος 2,
Εκτιμώντας:
ότι σύμφωνα με το άρθρο 13 παράγραφος 2 και το άρθρο 17 παράγραφος 4 του κανονισμού (ΕΟΚ) αριθ. 1418/76, η εισφορά ή η επιστροφή που εφαρμόζεται την ημέρα της υποβολής της αιτήσεως χορηγήσεως πιστοποιητικού πρέπει να προσαρμόζεται στη περίπτωση του προκαθορισμού σε συνάρτηση με την τιμή κατωφλίου που ισχύει κατά τη διάρκεια του μηνός της εισαγωγής ή της εξαγωγής- ότι τούτο σημαίνει ότι το ποσό το οποίο προκαθορίσθηκε πρέπει να αυξηθεί ή να μειωθεί κατά τη διαφορά μεταξύ της τιμής κατωφλίου που ισχύει κατά την ημέρα της αιτήσεως χορηγήσεως του πιστοποιητικού και εκείνης που ισχύει κατά την ημέρα της εισαγωγής ή της εξαγωγής-
ότι για την αναποφλοίωτη και την ημιλευκανθείσα όρυζα δεν έχει καθορισθεί καμιά τιμή κατωφλίου- ότι παρά ταύτα προκύπτει, από τις διατάξεις του άρθρου 10 παράγραφος 1 του κανονισμού (ΕΟΚ) αριθ. 1428/76 και του άρθρου 7 του κανονισμού (ΕΟΚ) αριθ. 1431/76 του Συμβουλίου της 21ης Ιουνίου 1976 περί καθορισμού, για την όρυζα, γενικών κανόνων σχετικών με τη χορήγηση επιστροφών κατά την εξαγωγή και των κριτηρίων καθορισμού του ύψους τους(4)- ότι η προσαρμογή πρέπει να πραγματοποιείται για την αναποφλοίωτη όρυζα με βάση την τιμή κατωφλίου της αποφλοιωμένης ορύζης και για την ημιλευκανθείσα όρυζα με βάση την τιμή κατωφλίου της λευκανθείσης ορύζης, δια της χρησιμοποιήσεως των συντελεστών μετατροπής που αναφέρονται στο άρθρο 19 υπό α) του κανονισμού (ΕΟΚ) αριθ. 1418/76-
ότι οι συντελεστές μετατροπής που προαναφέρθηκαν καθώς και η εφαρμογή τους, καθορίσθηκαν από τον κανονισμό αριθ. 467/67/ΕΟΚ της Επιτροπής της 21ηςΑυγούστου 1967 περί καθορισμού των συντελεστών μετατροπής, των εξόδων βιομηχανικής επεξεργασίας και της αξίας των υποπροϊόντων που αντιστοιχούν και στα διάφορα στάδια μεταποιήσεως της ορύζης(5), όπως τροποποιήθηκε τελευταία από τον κανονισμό (ΕΟΚ) αριθ. 1572/77(6)-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Δημητριακών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Σε περίπτωση προκαθορισμού της εισφοράς κατά την εισαγωγή ή της επιστροφής κατά την εξαγωγή αναποφλοίωτης και ημιλευκανθείσης ορύζης, το ποσό το οποίο προκύπτει από την προσαρμογή σε συνάρτηση την τιμή κατωφλίου, κατά το άρθρο 13 παράγραφος 2 και το άρθρο 17 παράγραφος 4 του κανονισμού (ΕΟΚ) αριθ. 1418/76, είναι ίσο:
- για την αναποφλοίωτη όρυζα, με τη διαφορά μεταξύ της τιμής κατωφλίου που ισχύει για την αποφλοιωμένη όρυζα την ημέρα της υποβολής της αιτήσεως χορηγήσεως πιστοποιητικού εισαγωγής ή εξαγωγής και εκείνης, η οποία ισχύει κατά το μήνα της εισαγωγής ή της εξαγωγής, πολλαπλασιαζομένης με το συντελεστή μετατροπής που καθορίζεται στο άρθρο 1 παράγραφος 1 του κανονισμού αριθ. 467/67/ΕΟΚ,
- για την ημιλευκανθείσα όρυζα, με τη διαφορά μεταξύ της τιμής κατωφλίου που ισχύει για τη λευκανθείσα όρυζα κατά την ημέρα της υποβολής της αιτήσεως χορηγήσεως πιστοποιητικού εισαγωγής ή εξαγωγής και εκείνης, η οποία ισχύει κατά το μήνα της εισαγωγής ή της εξαγωγής, πολλαπλασιαζομένης με το συντελεστή μετατροπής που καθορίζεται στο άρθρο 1 παράγραφος 3 του κανονισμού αριθ. 467/67/ΕΟΚ.
Άρθρο 2
Ο παρών κανονισμός αρχίζει να ισχύει την 1η Σεπτεμβρίου 1977.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 17 Αυγούστου 1977.

Labels: 2
3
17